Εθνικό Μουσείο της Κρακοβίας

Το **Εθνικό Μουσείο της Κρακοβίας** (πολωνικά: *Muzeum Narodowe w Krakowie*) είναι το μεγαλύτερο μουσείο στην Πολωνία. Ιδρύθηκε το 1879 και είναι το κύριο παράρτημα των Εθνικών Μουσείων της Πολωνίας, το οποίο έχει πολλά ανεξάρτητα παραρτήματα με μόνιμες συλλογές σε όλη τη χώρα. Το μουσείο αποτελείται από 21 τμήματα που χωρίζονται ανά καλλιτεχνική περίοδο, 11 εκθέσεις, 2 βιβλιοθήκες και 12 εργαστήρια συντήρησης. Διαθέτει περίπου 780.000 έργα τέχνης, που εκτείνονται από την κλασική αρχαιολογία έως τη σύγχρονη τέχνη, με ιδιαίτερη έμφαση στην πολωνική ζωγραφική.

## Τοποθεσία
Το Εθνικό Μουσείο της Κρακοβίας στεγάστηκε για πρώτη φορά στον επάνω όροφο του αναγεννησιακού κτιρίου Σουκιενίτσε που βρίσκεται στην Κεντρική Πλατεία της Παλιάς Πόλης της Κρακοβίας, όπου σήμερα στεγάζει ένα από τα πιο δημοφιλή τμήματα της πόλης. Η κατασκευή του σύγχρονου *Νέου Κεντρικού Κτιρίου* του Μουσείου που βρίσκεται στην οδό Μάγια 3, ξεκίνησε το 1934, αλλά διακόπηκε από το Β΄ Παγκόσμιο Πόλεμο. Ολοκληρώθηκε πλήρως το 1992, μετά την κατάρρευση του Ανατολικού Μπλοκ. Οι συλλογές - αποτελούμενες συνολικά από εκατοντάδες χιλιάδες αντικείμενα - διατηρούνται σε μεγάλο μέρος στο Κεντρικό Κτίριο όπου βρίσκονται τα διοικητικά γραφεία, αλλά και στα εννέα από τα τμήματά του γύρω από την πόλη.

Κατά τη διάρκεια του Β΄ Παγκοσμίου Πολέμου η συλλογή λεηλατήθηκε από τους Γερμανούς φασίστες εισβολείς. Μετά τον πόλεμο, η πολωνική κυβέρνηση ανέκτησε πολλά από τα έργα που κατασχέθηκαν από τους Γερμανούς. Όμως ακόμη και σήμερα λείπουν περισσότερα από 1.000 αντικείμενα, συμπεριλαμβανομένου του *The Fight Between Carnival and Lent* (το οποίο ισχυρίζονται οι πολωνικές αρχές ότι κλάπηκε το 1939 από Γερμανούς εισβολείς και φέρεται να αφαιρέθηκε και να πουλήθηκε στη Βιέννη και επί του παρόντος βρίσκεται στο Μουσείο Ιστορίας της Τέχνης της πόλης) από τον Πίτερ Μπρίγκελ τον πρεσβύτερο (δωρίστηκε στο Μουσείο το 1937 από τον Στανίσουαφ Ούρσιν-Ρουσιέτσκι) και άλλα ανεκτίμητα.
[μικρογραφία|340x340εσ| ''[Απόλλων (ηλιακό σύστημα του Κοπέρνικου)* από τον [[Στανίσουαφ Βισπιάνσκι]], 1904]]

== Συλλογές ==
Το Κεντρικό Κτίριο διαθέτει την πρόσφατα ανακαινισμένη Πινακοθήκη της Πολωνικής Τέχνης του 20ου αιώνα, μια από τις μεγαλύτερες συλλογές ζωγραφικής και γλυπτικής από τα τέλη του 19ου αιώνα στην Πολωνία, με τα πιο διάσημα έργα τέχνης των [[Γιάτσεκ Μαλτσέφσκι]], [[Λέον Βιτσουουκόφσκι]], [[Βουοντζίμιες Τετμάγερ]] και μια εκτενή συλλογή έργων του [[Στανίσουαφ Βισπιάνσκι]], καθώς επίσης και έργα καλλιτεχνών των μεσοπολεμικών και μεταπολεμικών περιόδων, όπως των [[Πολωνοί|Πολωνών]] [[Κυβισμός|κυβιστών]], [[Εξπρεσιονισμός|εξπρεσιονιστών]], χρωματιστές, των αβά-γκαρντ της δεκαετίας του 1930 και των εκπροσώπων των νέων ρευμάτων από τη δεκαετία του 1960.

Οι πίνακες της συλλογής περιλαμβάνουν αριστουργήματα του κινήματος της *Νέας Πολωνίας*, όπως των καλλιτεχνών [[Κόνραντ Κσιζανόφσκι]], [[Όλγκα Μποζνάνσκα]], [[Γιούζεφ Πανκιέβιτς]], [[Βουαντίσουαφ Σλεβίνσκι]], [[Βάτσουαφ Σιμανόφσκι]], Λούντβικ Πούγκετ, [[Γιαν Στανισουάφσκι]] και [[Ταντέους Μακόφσκι]]. Η πολωνική [[αβάν-γκαρντ]] αντιπροσωπεύεται από τους [[Ζμπίγκνιεφ Προνάσκο]], [[Λέον Χφίστεκ]], [[Τίτους Τσιζέφσκι]], [[Στανίσουαφ Οσοστόβιτς]], [[Εουγκένιους Βάνιεκ]], [[Γιαν Τσίμπις]], [[Χάνα Ρούντζκα-Τσιμπισόβα]], [[Άρτουρ Ναχτ-Σαμπόρσκι]], [[Γιαν Σαντσένμπαχ]], [[Γιούζεφ Τσάπσκι]], [[Πιότρ Ποτφορόφσκι]], [[Βάτσουαφ Ταραντσέφσκι]] και [[Γιούλιους Γιόνιακ]].

Η συλλογή της μεταπολεμικής τέχνης περιλαμβάνει έργα των [[Ταντέους Κάντορ]], [[Γιόνας Στερν]], [[Μάρια Γιαρέμα]], [[Γέζι Νοβοσιέλσκι]], [[Άντζεϊ Βρουμπλέφσκι]], [[Καταζίνα Κόμπρο]], [[Αλίνα Σαποτσνίκοφ]], [[Μάρια Πινίνσκα-Μπέρες]] και [[Καταζίνα Κοζίρα]]. Διαθέτει επίσης έργα από ένα ευρύ φάσμα σημαντικών σύγχρονων Πολωνών καλλιτεχνών, συμπεριλαμβανομένων των [[Γκζέγκος Στφιέρτνια]], [[Ράφαου Μπουϊνόφσκι]], [[Βίλχελμ Σάσναλ]], [[Γιαντβίγκα Σαβίτσκα]], [[Λέον Ταρασέβιτς]], Στανίσουαφ Ροντζίνσκι, [[Γιαν Παμούουα]] και [[Γιαν Ταράσιν]].

=== Στρατιωτικές ===
Το Κεντρικό Κτίριο έχει μια τεράστια στρατιωτική έκθεση κυμαινόμενης από τον 12ο έως τον 20ο αιώνα, που περιλαμβάνει πολωνικό οπλισμό από τον 16ο και 17ο αιώνα, πολωνικές [[Σπάθη|σπάθες]], πυροβόλα όπλα, σέλες και καλύμματα αλόγων, στρατιωτικές στολές από τον 18ο έως τον 20ο αιώνα, στρατιωτικά τάγματα, μετάλλια και διακρίσεις. Οι εγκαταστάσεις του Μουσείου περιλαμβάνουν επίσης μια συλλογή από όπλα της Δυτικής και Ανατολικής Ευρώπης. Τα στρατιωτικά εκθέματα παρουσιάζονται στην έκθεση «Όπλα και Χρώματα».

=== Διακοσμητικές τέχνες ===
Διακοσμητικές τέχνες και χειροτεχνίες εκτίθενται στην έκθεση Διακοσμητικών Τεχνών και Χειροτεχνίας, με αντικείμενα [[Χρυσός|χρυσού]], [[Άργυρος|αργύρου]] και πολύτιμων λίθων που κυμαίνονται από τον δωδέκατο έως τον δέκατο όγδοο αιώνα, αντικείμενα από [[Χαλκός|χαλκό]], [[Κασσίτερος|κασσίτερο]] και [[Σίδηρος|σίδερο]], όπως μπολ και σεντούκια από σφυρήλατο σίδερο, παλιά έπιπλα, μουσικά όργανα, ρολόγια, κεραμικά και γυαλί, κυρίως βιτρό από τις εκκλησίες της [[Κρακοβία|Κρακοβίας]]. Το Μουσείο διαθέτει μια από τις μεγαλύτερες συλλογές χαλιών της Πολωνίας και της Ανατολής, καθώς και μια συλλογή από κοστούμια του 16ου έως του 20ού αιώνα.

== Παραρτήματα Μουσείου ==
[[Αρχείο:Wit_Stwosz_Ogrojec.jpg|μικρογραφία| *Χριστός στον Κήπο της Γεθσημανή*ς, ανάγλυφο από τον [[Φάιτ Στος]].]]

# Το *'Κεντρικό Κτίριο**, στην οδό Μάγια 3, με περίπου 500 έργα από τους κορυφαίους σύγχρονους καλλιτέχνες της Πολωνίας.
# Πινακοθήκη της Πολωνικής Τέχνης του 19ου αιώνα στο [[Μουσείο Σουκιενίτσε|Σουκιενίτσε]], με τη συλλογή μερικών από τους πιο γνωστούς πίνακες του Κινήματος της Νέας Πολωνίας, συμπεριλαμβανομένης της [[Γλυπτική|γλυπτικής]].
# **Μουσείο Τσαρτορίσκι**, Βιβλιοθήκη και Οπλοστάσιο, παγκοσμίου φήμης για τον πίνακα [[Η Κυρία με την Ερμίνα (Ντα Βίντσι)|Η Κυρία με την Ερμίνα]] του [[Λεονάρντο ντα Βίντσι]]. Το μουσείο εκθέτει πίνακες παλαιών master ζωγράφων, συμπεριλαμβανομένου του δραματικού τοπίου του [[Ρέμπραντ]].
# Το πιο πρόσφατο τμήμα που ονομάζεται **EUROPEUM**, το οποίο εγκαινιάστηκε το 2013.
# **Παλάτι του Επισκόπου Έραζμ Τσιόουεκ** με [[Γοτθική τέχνη|γοτθικού]] στιλ, [[Αναγέννηση|αναγεννησιακή]] και [[μπαρόκ]] τέχνη
# **Μουσείο Στανίσουαφ Βισπιάνσκι**
# **Σπίτι του Γιαν Ματέικο** στην [[Οδός Φλοριάνσκα|οδό Φλοριάνσκα]]
# **Σπίτι του Γιούζεφ Μεχόφερ** - σπίτι του καλλιτέχνη
# **Σπίτι του Σοουαΐσκι** - προσωρινές εκθέσεις
# **Μουσείο Εμέρικ Χούτεν-Τσάπσκι** - νομισματική συλλογή
# Μουσείο [[Κάρολ Σιμανόφσκι]] στη **Βίλα Άτμα** στο [[Ζακοπάνε]]
# **Ξενοδοχείο Cracovia*'

Το 2009, ξεκίνησε ένα νέο έργο με την ονομασία «Museum Forum» για την προώθηση της τέχνης μπροστά από το Κεντρικό Κτήριο του Εθνικού Μουσείου. Το νικηφόρο σχέδιο από τον αρχιτέκτονα [[Μίχαλ Μπερνάσικ]] ήταν αυτό που επιλέχθηκε.

== Εικόνες ==
<gallery class="center" widths="180" heights="180">
Αρχείο:Boznańska Girl with chrysanthemums.jpg|*Κορίτσι με χρυσάνθεμα*, [[Όλγκα Μποζνάνσκα]], 1894
Αρχείο:Krzyżanowski, Konrad (1872-1922) - Clouds in Finland - National Museum Kraków.jpg|*Σύννεφα στη Φινλανδία*, [[Κόνραντ Κσιζανόφσκι]], 1908
Αρχείο:PoloniaWys.jpg|*Polonia*, [[Στανίσουαφ Βισπιάνσκι]], 1893-1894
Αρχείο:Lavon Sapieha. Лявон Сапега (J. Alaškievič, 1827).jpg|*Προσωπογραφία του Λέον Σαπιέχα*, [[Γιούζεφ Ολεσκιέβιτς]], 1827
Αρχείο:Ślewiński Władysław, Czesząca się, 1897.jpg|*Γυναίκα χτενίζει τα μαλλιά*, [[Βουαντίσουαφ Σλεβίνσκι]], 1897
Αρχείο:Władysław Podkowiński Lubin w sloncu.jpg|*Ήλιος πάνω από τα λυκοειδή*, [[Βαντίσουαφ Ποντκοβίνσκι]], 1891
Αρχείο:Witkacy Marysia i Burek.jpg|*Μαρίσια με τον σκύλο Burek στην Κεϋλάνη*, [[Στανίσουαφ Ιγκνάτσι Βιτκιέβιτς]], 1920-1921
Αρχείο:Jacek Malczewski - Portret Zofii Atteslander 1908.jpg|*Προσωπογραφία της Ζόφια Ατεσλάντερ*, [[Γιάτσεκ Μαλτσέφσκι]], 1908
Αρχείο:Wloclawek Goblet - MNK IV-Z-1072 (419653).jpg|Το κύπελλο του [[Βουοτσουάβεκ]], 10ος αιώνας
Αρχείο:File-Gothic stained glass window from Dominican Monastery in Kraków02.jpg|*Άγιος Στανίσλαος*. Γοτθική βιτρό [[υαλογραφία]] από τη Δομινικανή Μονή στην Κρακοβία.
Αρχείο:Henryk Rauchinger - W katordze 1886.jpg|*W katordze* («*Στη φυλακή*»), [[Χάινριχ Ράουχινγκερ]], 1886
</gallery>

== Απώλειες λόγω του πολέμου ==
<gallery>
Αρχείο:Rabka Throning Madonna.jpg|*Ενθρονησμένη Παναγία της Ράμπκα*, [[Ελάσσων Πολωνία]]
Αρχείο:Bruegel Carnival Lent.JPG|*Μάχη ανάμεσα στο καρναβάλι και τη Σαρακοστή*, [[Πίτερ Μπρίγκελ ο πρεσβύτερος]]
Αρχείο:Codde Historical scene.JPG|*Ιστορική σκηνή*, [[Πίτερ Κόντε]]
</gallery>

== Δείτε επίσης ==
* [[Πολιτισμός της Κρακοβίας]]
* [[Εθνικό Μουσείο της Βαρσοβίας]]
* [[Εθνικό Μουσείο του Βρότσουαφ]]
* [[Εθνικό Μουσείο του Πόζναν]]
* [[Πολιτισμός της Πολωνίας]]

== Παραπομπές ==
<references />

== Εξωτερικοί σύνδεσμοι ==

* 
* [https://web.archive.org/web/20110713171007/http://www.krakow-poland.com/Tourist-Attractions/National-Museum,bii Εθνικό Μουσείο της Κρακοβίας] στο *Krakow-Poland.com''. Ανακτήθηκε στις 30 Νοεμβρίου 2012 από το Αρχείο Διαδικτύου
* Εθνικό Μουσείο της Κρακοβίας στο Culture.pl (αγγλικά)

Κρακοβια
Κατηγορία:Μουσεία τέχνης στην Πολωνία
Κατηγορία:Κρακοβία
Κατηγορία:Αρχαιολογικά μουσεία
Κατηγορία:Στρατιωτικά μουσεία